**Bibliaismereti minta feladatsor**

**a IX. humán – teológia osztályba felvételizők számára**

**I. Tétel (20 pont)**

**Mindenik kérdés esetén írd a vizsgalapra a helyes válasznak megfelelő betűt!**

**1. Hányadik napon teremtette Isten az égitesteket?**

a. hetedik

b. negyedik

c. második

**2. Hogyan folytatódik a mondat?**

**„Nem jó az embernek egyedül lenni, …”**

a. „legyen párban!”

b. „hozok neki feleséget.”

c. „alkotok hozzá illő segítőtársat.”

**3. Hogy hívták azt az embert, aki kegyelmet talált az Úr előtt?**

a. Noé

b. Ádám

c. Ábrahám

**4. Hány napon át ömlött az eső a földre az özönvíz idején?**

a. 40 napon át

b. 40 nap és 40 éjjelen át

c. 40 éven át

**5. Mit jelent a Mózes név?**

a. Mert megszerettem őt.

b. A vízből húztam ki.

c. Az Úré a szabadítás.

**6. Hol hangzik el az alábbi mondat?**

**,,Hívtál engem, itt vagyok.”**

a. az Úr templomában

b. Darius palotájában

c. Betlehem határában

**7. Ki volt a főpap Sámuel ifjúkorában?**

a. Áron

b. Éli

c. Fineás

**8. Ki az aki bátran kiáll, és legyőzi Góliátot?**

a. Dániel

b. Dávid

c. Sámuel

**9. Mit tett Dániel napjában háromszor?**

a. templomba ment

b. Jeruzsálem felé nézett

c. Imádkozott, magasztalta Istenét, könyörgött és esedezett

**10. Milyen bölcsességet kapott Salamon?**

a. Isteni bölcsességet

b. igaz bölcsességet

c. emberi bölcsességet

**II. Tétel (30 pont)**

**Írd le minél pontosabban, az irgalmas samaritánus példázatát a bibliai történet alapján.**

(**Lk 10, 25-37)**

**III. Tétel (40 pont)**

**Írj egy kreatív fogalmazást legtöbb 2-3 oldal terjedelemben ,,Ne félj ezentúl emberhalász leszel” címmel, amelybe foglald bele a Péter halfogása című bibliai történetet.**

**(Lk 5,1-11)**

A fogalmazás megírásakor vedd figyelembe a következő szempontokat:

* Meséld el minél részletesebben a történetet.
* Mutasd be a történetben szereplők viselkedését.
* Figyelj a megfelelő szóhasználatra.
* Törekedj a gondolatok logikus fűzésére, a dolgozat eredetiségére és a kreativitásra.
* Figyelj a helyesírásra, és a megszabott oldalkeret betartására.

**Hivatalból jár 10 pont.**

**Minden tétel kötelező.**